અંબાજી ચેકપોસ્ટનો એક વીડિયો હાલ વાયરલ થયો છે. જેમાં ચેકપોસ્ટ પર પોલીસના રોકવા છતાં માથાભેર ચાલક તેની પર પોતાની ગાડી ચલાવી મૂકે છે. નોંધનીય છે કે પોલીસ પોતાની ડ્યૂટી કરી રહી હોય તે દરમિયાન માથાભારે માણસો તેમના માટે જીવલેણ બની શકે છે તેનો તાજો દાખલો બનાસકાંઠાના અંબાજીમાં જોવા મળ્યો હતો. આ ઘટના સીસીટીવીમાં કેદ પણ થઈ હતી. બનાસકાંઠાના અંબાજી પાસે હદાડ ચેક પોઇન્ટ પાસે આ ઘટના બની હતી. જેમાં પોલીસ કર્મીએ ગાડીચાલકને ગાડી રોકવાનું કહ્યું હતું. ત્યારે ચેકપોઇન્ટ પર આડશો હોવાથી ચાલક થોડો ધીમો પડ્યો હતો પરંતુ બેરિકેડરન બહાર નીકળતા તેણે સ્પીડ વધારી હતી અને લાકડી લઇને ગાડી રોકવાનો પ્રયત્ન કરી રહેલા પોલીસ જવાન પર ચાલકે ગાડી ચલાવી દીધી હતી અને તે ફુલ સ્પીડમાં ગાડી ચલાવીને ફરાર થઈ ગયો હતો. ગાડીના ધક્કાના કારણે પોલીસ જવાન ગાડી સાથે અથડાઈને નીચે પડી ગયો હતો જેને કારણ પોલીસકર્મીને ઇજાઓ પણ પહોંચી છે.